[{"text_idx": "#000003", "text": "Algusest peale oli Lehe Pruulikoja eesma\u0308rgiks teha eelko\u0303ige va\u0308ga head o\u0303lut. Selgus aga, et tootmise alustamine eeldab sadu, kui mitte tuhandeid hankeid, lubasid ja koosko\u0303lastusi. Samuti otsustas juhtkond 2013. aasta su\u0308gisel tegevust alustades kohe, et to\u0308o\u0308 tegemiseks soetatakse korralik majandustarkvara, millel on potentsiaali kasvada koos ettevo\u0303ttega. Oluline oli ka see, et soovi korral saaks lahendusele lihtsa vaevaga uuendusi ja arendusi lisada."}, {"text_idx": "#000010", "text": "Tali so\u0303nul na\u0308itab Lehe Pruulikoja koosto\u0308o\u0308 BCS Iteraga, et IT-ettevo\u0303te toetab su\u0308damest ka pisemaid firmasid ning oskab neile leida lihtsaid ja va\u0308ikseid erilahendusi ning juurutusi. Kuigi praegu ei kasuta pruulikoda veel ko\u0303ike NAV-i pakutavat, on neil tulevikus plaanis tarkvara vo\u0303imalusi laiemalt kasutusele vo\u0303tta."}, {"text_idx": "#000013", "text": "Lehe Pruulikoja eksport on olnud siiani veel tagasihoidlik, kuid vastavalt esimesele a\u0308riplaanile on la\u0308hiaastatel kavas sellele rohkem pu\u0308henduda. Praegu on kogu toodetud o\u0303lu leidnud endale tarbijad kodumaal ning ekspordi tarvis peab tegelema mahtude suurendamisega. Siiski on esimesed sammud Soome ja La\u0308ti poole juba astutud."}, {"text_idx": "#000015", "text": "Lehe Pruulikoda sai alguse kodusest hobist ning armastusest maitsega o\u0303llede vastu. Alguses pruuliti o\u0303lut vaid enda ja so\u0303prade-tuttavate tarvis. A\u0308ri alustamisel oli plaanis suurem osa pruulitavast o\u0303llest eksportida, sest kaks aastat tagasi tundus Eesti inimeste huvi kalli ka\u0308sito\u0308o\u0308o\u0303lle vastu leige olevat. Tegelikkuses olid aga kohalikud jaemu\u0308u\u0308jad juba enne esimese ametliku o\u0303llepartii valmimist valmis lepingu so\u0303lmima ning tunnistasid, et kliendid tunnevad puudust just kohalikust ka\u0308sito\u0308o\u0308o\u0303llest.\nLehe Pruulikoja esimene o\u0303llepartii la\u0308ks mu\u0308u\u0308ki 20. ma\u0308rtsil 2014. Praegu mu\u0308u\u0308b ettevo\u0303tte seitset lo\u0303busa nimega o\u0303lut nagu \u201eTujukas Tuukan\u201c, \u201eAus Karu Tuleb\u201c, \u201eLehe Suvi\u201c, \u201eVa\u0308ike India\u201c, \u201eLo\u0303bus Njuufa\u201c, \u201eBlackmouth Cur\u201c ja \u201e32. august\u201c."}, {"text_idx": "#000016", "text": "Pruulikoja jaoks on renditud ruumid Keilas ning o\u0303lut tehakse traditsioonilisel viisil ka\u0308sito\u0308o\u0308na, kasutades vaid linnaseid, humalat, vett ja pa\u0308rmi."}]